**PR News (Online)**

**“รักทะเล อย่าลังเล” เชิญชวนคนรุ่นใหม่หัวใจอนุรักษ์ ประกวดคลิปวีดีโอสั้น   
ชิงรางวัลรวมกว่า 1 แสนบาท ในโครงการ Chance to Change**

บริษัท ปตท. จำกัด (มหาชน ) ร่วมกับสถานีโทรทัศน์ นิว 18 ขอเชิญชวนคนรุ่นใหม่หัวใจอนุรักษ์

มาสร้างสรรค์ผลงานคลิปวิดีโอสั้น กระตุ้นหัวใจคนไทย หันมาใส่ใจดูแลรักษาท้องทะเลไทยไปด้วยกัน

กับการประกวดคลิปวิดีโอสั้น ภายใต้แนวคิด “รักทะเล อย่าลังเล” ชิงรางวัลรวมกว่า 1 แสนบาท ในโครงการ “Chance to Change”

**คุณสมบัติของผู้ส่งผลงานเข้าประกวด**

1. ไม่จำกัดอายุ เพศ ระดับการศึกษาและจำนวนผู้ร่วมทีมของผู้สมัคร
2. ผู้ส่งผลงานร่วมประกวดต้องไม่มีประวัติอาชญากรรม หรือ ประกอบอาชีพผิดกฎหมาย ทั้งในประเทศไทยและต่างประเทศ

**ระยะเวลาการประกวด**

1. เปิดรับผลงานเข้าร่วมประกวดตั้งแต่วันนี้ – 10 พฤศจิกายน 2560
2. ประกาศรายชื่อผลงานคลิปวิดีโอสั้นเข้ารอบสุดท้ายจำนวน 10 คลิป วันที่ 22 พฤศจิกายน 2560 ทางสถานีโทรทัศน์ช่อง นิว 18 / Facebook : newtv18 / www.chancetochange.newtv.co.th
3. ประชาสัมพันธ์ผลงานเข้ารอบสุดท้ายจำนวน 10 คลิป เพื่อค้นหาป็อปปูล่า โหวต ระหว่างวันที่ 23- 29 พฤศจิกายน 2560 ทาง Facebook : newtv18 และ www.chancetochange.newtv.co.th
4. ตัดสินผู้ได้รับรางวัลและประกาศผลผู้ชนะการประกวดในวันที่ 30 พฤศจิกายน 2560 ณ สถานีโทรทัศน์ช่อง นิว 18 โดยคณะกรรมการและทำการบันทึกเทปเพื่อทำข่าวประชาสัมพันธ์ออกอากาศทางช่อง นิว 18 ภายในสิ้นเดือนธันวาคม 2560
5. ประกาศผลผู้ชนะการประกวดในวันที่ 30 พฤศจิกายน 2560 ทาง Facebook : newtv18 / www.chancetochange.newtv.co.th

**กติกาการประกวด**

1. ผู้ร่วมกิจกรรมสามารถสมัครและส่งคลิปวิดีโอเข้าประกวด ตั้งแต่วันนี้ ถึง วันที่ 10 พฤศจิกายน 2560 ที่เว็บไซต์ www.chancetochange.newtv.co.th โดยกรอกข้อมูลผู้ส่งประกวดให้ครบถ้วนถูกต้องตามความเป็นจริงและสามารถติดต่อได้ พร้อมแนบหลักฐานประจำตัว
2. ผลงานที่ส่งประกวดเป็นคลิปวิดีโอสั้นที่มีเนื้อหาสอดคล้องกับแนวคิด “รักทะเล อย่าลังเล” และการอนุรักษ์และดูแลรักษาท้องทะเล
3. คลิปวิดีโอ 1 เรื่องจะต้องมีความยาวจะไม่น้อยกว่า 3 นาที และไม่เกิน 5 นาที เนื้อหาสื่อถึงการอนุรักษ์และดูแลรักษาท้องทะเลไทย ตามหัวข้อ “รักทะเล อย่าลังเล”
4. ผลงานที่ส่งประกวดต้องมีขนาดไฟล์ ไม่เกิน 500 MB ต่อ 1 คลิป ไฟล์ VDO format เป็น .MP4 เท่านั้น ไม่จำกัดไอเดียและรูปแบบการนำเสนอ
5. ผู้ร่วมกิจกรรมสามารถส่งคลิปวีดีโอทั้งหมดไม่เกิน 3 คลิป ต่อ 1 ท่าน/ทีม
6. คลิปวิดีโอที่ส่งเข้าประกวดต้องไม่เคยเผยแพร่ในที่สาธารณะ การนำไปใช้ในเชิงพาณิชย์ เคยส่งเข้าร่วมประกวดหรือได้รับรางวัลจากการประกวดใด ๆ มาก่อน
7. สามารถถ่ายทำได้โดยไม่จำกัดอุปกรณ์ อาทิ กล้องโทรศัพท์มือถือ กล้องถ่ายรูป กล้องวิดีโอ ฯลฯ และไม่จำกัดเทคนิคการถ่ายทำ
8. ผู้ร่วมกิจกรรมสามารถส่งคลิปวิดีโอเข้าประกวด ได้ 2 วิธี คือ

* อัพโหลด ผ่าน Youtube และ คัดลอก URL โพสต์ลงในเว็บไซต์ [www.chancetochange.newtv.co.th](http://www.chancetochange.newtv.co.th)
* อัพโหลดขึ้นเว็บไซต์ www.chancetochange.newtv.co.th โดยตรง

1. โครงการจะทำการคัดเลือกคลิปวิดีโอจากผู้ร่วมกิจกรรม ให้เข้าสู่รอบคัดเลือกจำนวน 10 คลิป เพื่อทำการตัดสินรางวัลชนะเลิศโดยคณะกรรมการการประกวด ในวันที่ 30 พฤศจิกายน 2560 โดยเจ้าของผลงานต้องมาทำการนำเสนอผลงานด้วยตนเองต่อหน้าคณะกรรมการ ณ สถานีโทรทัศน์ช่อง นิว 18 หากไม่สามารถมานำเสนอผลงานด้วยตนเองได้จะถือว่าเป็นการสละสิทธิ์โดยไม่มีข้อโต้แย้ง
2. คลิปวิดีโอที่ส่งเข้าประกวดทุกผลงาน โครงการมีสิทธิ์นำไปเผยแพร่เพื่อประชาสัมพันธ์ ทั้งช่องทางออนไลน์และออฟไลน์ โดยไม่ต้องจ่ายค่าตอบแทนแก่เจ้าของคลิปวิดีโอ
3. ผู้ร่วมกิจกรรมต้องรับผิดชอบต่อลิขสิทธิ์ของข้อมูล ได้แก่ เนื้อหา ภาพ เสียง หรืออื่น ๆ ที่ใช้ในการผลิตผลงาน ต้องไม่ละเมิดกฎหมายทรัพย์สินทางปัญญา และการกระทำผิดเกี่ยวกับพรบ. คอมพิวเตอร์
4. รูปแบบคลิปที่นำเสนอจะต้องมีความเหมาะสม ไม่สื่อไปในทางลามกอนาจาร หมิ่นประมาทผู้อื่น สร้างความขัดแย้งล่อแหลมต่อกฎหมาย หรือขัดต่อศีลธรรมอันดีงามของสังคม
5. ในกรณีที่คณะกรรมการของโครงการตรวจพบ หรือทราบในภายหลังว่าผู้เข้ารอบ หรือผู้ได้รับรางวัลไม่ปฏิบัติตามกติกา เงื่อนไข ปกปิดข้อเท็จจริง หรือมีการแอบอ้าง ลอกเลียนแบบผลงานของผู้อื่น คณะกรรมการสามารถตัดสิทธิ์ผู้เข้ารอบออกจากการเข้าร่วมโครงการ และผู้เข้ารอบ / ผู้ได้รับรางวัล ไม่มีสิทธิ์เรียกค่าเสียหายไม่ว่ากรณีใด ๆ ทั้งสิ้น และทางโครงการสามารถฟ้องร้องเรียกค่าเสียหาย เรียกคืนรางวัล และดำเนินการทางกฎหมายกับผู้เข้ารอบหรือผู้ได้รับรางวัลได้
6. กรณีผู้ได้รับรางวัลที่มีมูลค่ารวมมากกว่า 1,000 บาท ขึ้นไป จะต้องชำระภาษี ณ ที่จ่าย 5% ของมูลค่าของรางวัล
7. การตัดสินของคณะกรรมการถือเป็นเด็ดขาดและสิ้นสุด ผู้ดำเนินโครงการสงวนสิทธิที่จะไม่ตอบปัญหาข้อสงสัยใด ๆ และการตัดสินของคณะกรรมการไม่สามารถโต้แย้งได้

**เกณฑ์การตัดสิน**

1. ความคิดสร้างสรรค์
2. ความสวยงามของผลงาน
3. เนื้อหาสอดคล้องกับแนวคิด “รักทะเล อย่าลังเล” และการอนุรักษ์และดูแลรักษาท้องทะเล
4. การผลิตและเทคนิคในการนำเสนอ

**การคัดเลือกผลงาน**

รอบที่ 1 คณะกรรมการจาก บริษัท ปตท.จำกัด (มหาชน ) ร่วมกับสถานีโทรทัศน์ช่อง นิว 18 คัดเลือกคลิปวิดีโอที่มีเนื้อหาตรงกับกติกา และหลักเกณฑ์ที่กำหนดจากผลงานทั้งหมดที่ส่งมาเหลือ 30 ผลงาน

รอบที่ 2 คณะกรรมการผู้ทรงคุณวุฒิ จะคัดเลือกคลิปวิดีโอที่ผ่านการคัดเลือกจากรอบแรก 30 ผลงาน เหลือ 10 ผลงาน ทั้งนี้ทั้ง 10 ผลงานที่ผ่านเข้ารอบที่ 2 จะถูกนำมาแสดงต่อหน้าคณะกรรมการเพื่อการตัดสินหาผู้ได้รับรางวัลชนะเลิศในวันที่ 30 พฤศจิกายน 2560

รอบตัดสิน เจ้าของผลงานทั้ง 10 ผลงาน จะต้องเดินทางมาร่วมในการตัดสินผลงานรอบตัดสิน ในวันที่ 30

พฤศจิกายน 2560 ด้วยตนเองเพื่อนำเสนอผลงานต่อหน้าคณะกรรมการ หากเจ้าของผลงานที่ได้รับเลือกไม่สามารถมาร่วมงานได้ จะถือว่าสละสิทธ์ ในรอบตัดสินนี้ โดยคณะกรรมการทั้งสองชุดจะนำทั้ง 10 ผลงานที่ผ่านเข้ารอบมาพิจารณาทีละผลงาน พร้อมให้คะแนนและแสดงทัศนคติที่มีต่อแต่ละผลงาน และตัดสินผลผู้ได้รับรางวัล

**หมายเหตุ** คณะกรรมการผู้ทรงคุณวุฒิ ประกอบด้วย นักวิชาการด้านสิ่งแวดล้อม ตัวแทนจาก ปตท. และตัวแทนจากช่อง นิว 18 และผลงานที่ได้รับรางวัลทุกรางวัลจะเป็นลิขสิทธิ์ของ ปตท. อย่างน้อย 1 ปี

**รางวัลสำหรับผู้ชนะการประกวด**

1. รางวัลชนะเลิศ ได้รับโล่รางวัล พร้อมเงินสด 50,000 บาท

ใบประกาศนียบัตร และของขวัญจาก ปตท.

1. รางวัลรองชนะเลิศ อันดับ 1 ได้รับโล่รางวัล พร้อมเงินสด 20,000 บาท

ใบประกาศนียบัตร และของขวัญจาก ปตท.

1. รางวัลรองชนะเลิศ อันดับ 2 ได้รับโล่รางวัล พร้อมเงินสด 10,000 บาท

ใบประกาศนียบัตร และของขวัญจาก ปตท.

1. รางวัลป๊อปปูล่าร์ โหวต ได้รับเงินรางวัล 5,000 บาท
2. รางวัลชมเชย 7 รางวัล ได้รับเงินรางวัล 3,000 บาท/คน

ได้รับใบประกาศนียบัตร และของขวัญจาก ปตท.

คลิกที่นี่ หากสนใจรายละเอียดเพิ่มเติม

<http://chancetochange.newtv.co.th/index.html#header7-4>